|  |  |  |  |
| --- | --- | --- | --- |
| Lietuvos Respublikos Seimo Valstybės valdymo ir savivaldybės komitetuiGedimino pr.53, Vilnius | 2021-01 | Nr. |       |
|  | Į | 2021-01-15 | Nr. | S-2021-240 |
| **dėl vandens tiekimo ir nuotekų tvarkymo politikos įgyvendinimo** |

Molėtų rajono savivaldybės administracija teikia Jūsų 2021-01-15 raštu Nr S-2021-240 „Dėl vandens tiekimo ir nuotekų tvarkymo politikos įgyvendinimo“ prašomą informaciją:

1. Uždaroji akcinė bendrovė „Molėtų vanduo“ (toliau – bendrovė) pateikė paraišką Aplinkos projektų valdymo agentūrai projekto ,,Vandens tiekimo ir nuotekų tvarkymo infrastruktūros plėtra ir rekonstrukcija Molėtų rajone (II etapas)‘’ finansavimui. Tam Apeikytės, Žaliojoje, Amatų, S. Dariaus ir S. Girėno, Tiesos, Medžiotojų sk. ir Kauno gatvėse numatoma įrengti apie 2,21 km centralizuotų nuotekų tinklų (iš jų 1,95 km. savitakinių ir 0,26 slėginių), renovuoti 0,107 km nuotekų tinklo ir naujai pakloti 1,08 km. vandentiekio tinklų. Prie vandentiekio tinklų turės galimybę prisijungti 20 gyvenamųjų namų, prie nuotekų tinklų turės galimybę prisijungti 67 gyvenamieji namai. Taip pat numatyta atlikti kaimo vietovių vandentiekio ir nuotekų tinklų inventorizaciją. Šiam projektui įgyvendinti reikės 628 101 Eur., iš Europos Sąjungos struktūrinių fondų skirta 313 734 Eur.

Bendrovė taip pat pateikė paraišką Viešųjų investicijų plėtros agentūrai projekto ,,Nuotekų surinkimo tinklų plėtra Molėtų miesto aglomeracijoje’’ finansavimui ir numato nuotekų tinklų statybą Darbo, Kauno, Ažubalių, Sodžiaus gatvėse Molėtuose. Planuojama prie nuotekų tinklų prijungti 60 gyvenamųjų namų.

Įgyvendintas projektas „Privačių namų prijungimas prie nuotekų surinkimo infrastruktūros Molėtų mieste II etapas“ sudarys galimybę prijungti Apeikytės, Žaliojoje, Amatų, S. Dariaus ir S. Girėno, Tiesos, Medžiotojų sk. ir Kauno, Ažubalių, Sodžiaus gatvėse pastatytų nuotekų tinklų įvadus į individualius namus.

Planuojama vandentiekio infrastruktūros plėtra Kijėlių km. Bus prijungiami esami Kijėlių vandentiekio tinklai prie Molėtų miesto centralizuotų vandentiekio tinklų. Įrengtas naujas magistralinis vandentiekio tinklas sudarys galimybę prisijungti papildomiems vartotojams. Taip pat Bendrovės lėšomis numatoma nuotekų tinklų plėtra Aušros gatvėje Molėtų m.

Pagrindinė problema - nėra galimybės statyti geriamojo vandens tiekimo ir nuotekų tvarkymo tinklus, pasinaudojant ES parama, mažai apgyvendintuose, naujuose Molėtų miesto gyvenamuosiuose kvartaluose, dėl reikalavimo pastačius tinklus prijungti vartotojus.

Molėtų rajono savivaldybė kartu su UAB „Molėtų vanduo“ skatina gyventojus prijungdama juos prie tinklų savomis lėšomis.

1. 2020 m. parengtas Molėtų rajono savivaldybės vandens tiekimo ir nuotekų tvarkymo infrastruktūros plėtros specialusis planas, kuriame nustatytos aglomeracijos ribos.
2. 2018 m. Molėtų rajone inventorizuota 430 m vandentiekio tinklų ir 460 m. nuotekų tinklų. 2019 m. inventorizuota geriamojo vandens tiekimo tinklų- 6708,51 m., nuotekų tvarkymo tinklų – 9384 m. 2020 m. inventorizuota 11694 m. vandentiekio tinklų.
3. Molėtų rajone projekto planuoti rodikliai pasiekti. Įmonei nepritaikytos finansinės korekcijos. Teisminių ginčų nėra.
4. Geriamojo vandens tiekimo ir nuotekų tvarkymo licencija L7-GVTNT-07 uždarajai akcinei bendrovei „Molėtų vanduo“ buvo išduota Valstybinės kainų ir energetikos kontrolės komisijos 2015 m. gegužės 7 d. nutarimu Nr. O3-278 „Dėl geriamojo vandens tiekimo ir nuotekų tvarkymo licencijos uždarajai akcinei bendrovei „Molėtų vanduo“ išdavimo“. Licencijuojamos veiklos teritorija – Molėtų rajono savivaldybė. Bendrovė Molėtų rajono savivaldybės tarybos 2016 m. sausio 28 d. sprendimu Nr. B1-9 „Dėl viešojo geriamojo vandens tiekėjo ir nuotekų tvarkytojo paskyrimo“, buvo paskirta viešuoju geriamojo vandens tiekėju ir nuotekų tvarkytoju Molėtų rajono savivaldybės teritorijoje.
5. Molėtų rajono savivaldybės administracija tokios informacijos neturi.

|  |  |
| --- | --- |
| Administracijos direktorius | Sigitas Žvinys |

Inga Jurčenko, tel. (8 383) 54796, el. p. inga.jurcenko@moletai.lt